कहा- पहले विपक्ष एकजुट हो, नहीं हुआ तो 2024 आखिरी चुनाव होगा
Uddhav Thackeray says Prime Ministerial candidate to be decided later, opposition should unite महाराष्ट्र के पूर्व सीएम उद्धव ठाकरे ने सभी विपक्षी दलों से एकजुट होने की अपील की है। उन्होंने कहा कि भाजपा से अलग-अलग होकर नहीं लड़ा जा सकता।
महाराष्ट्र के पूर्व सीएम उद्धव ठाकरे ने सभी विपक्षी दलों से एकजुट होने की अपील की है। उन्होंने कहा कि भाजपा से अलग-अलग होकर नहीं लड़ा जा सकता। अगर सभी विपक्ष दल समय पर अलर्ट नहीं हुए और एक साथ नहीं आए तो 2024 का लोकसभा चुनाव देश का आखिरी चुनाव साबित होगा। उन्होंने यह बातें सामना मैगजीन में लिखी हैं।
उद्धव ने आगे कहा कि 2024 में विपक्ष का प्रधानमंत्री कैंडिडेट कौन होगा? यह बाद में भी तय किया जा सकता है, लेकिन सबसे पहले एकसाथ बैठकर चर्चा करना जरूरी है। इसके लिए कांग्रेस को पहल करना चाहिए।
उद्धव बोले- विपक्ष के एकजुट होने से भाजपा को पानी पिलाना संभव
उद्धव ने अपने आर्टिकल में राहुल गांधी की तारीफ की है। उन्होंने कहा कि भारत जोड़ो यात्रा से राहुल का नेतृत्व मजबूत हुआ है। उन्होंने संसद में गंभीर मुद्दे उठाए हैं। हिंडनबर्ग रिपोर्ट आने के बाद मोदी-अडाणी के संबंधों पर हमला किया। संसद में राहुल के सवालों से PM मोदी जवाब नहीं दे पाए और भाषण के दौरान उनका गला सूख रहा था। PM बार-बार पानी पी रहे थे। अगर विपक्ष एकजुट हो जाए तो 2024 में भाजपा को पानी पिलाना आसानी से संभव है।
नीतीश कुमार भी विपक्षी दल से एकजुट होने की अपील कर चुके 
मुख्यमंत्री नीतीश कुमार ने पटना में शनिवार को भारतीय कम्युनिस्ट पार्टी (CPI-ML) के अधिवेशन में कहा था कि अब कांग्रेस को निर्णय लेना होगा कि 2024 में क्या रणनीति होनी चाहिए और विपक्षी एकता को किस तरह से मजबूत करना चाहिए। यदि कांग्रेस इस बात पर तैयार हो जाए तो 2024 में भाजपा 100 सीटों के अंदर सिमट कर रह जाएगी।
नीतीश की सलाह पर कांग्रेस नेता सलमान खुर्शीद ने जवाब दिया है। उन्होंने कहा- नीतीश कुमार जी जो आप सोचते हैं, वो कांग्रेस भी सोचती है। बस बात इतनी सी है कि पहले आई लव यू कौन कहेगा। शनिवार को भाकपा माले के अधिवेशन में मुख्यमंत्री नीतीश कुमार के साथ डिप्टी सीएम तेजस्वी यादव और माले के महासचिव दीपंकर भट्‌टाचार्य भी शामिल हुए। पूरी खबर पढ़ें...
शिवसेना से जुड़ी ये खबरें भी पढ़िए ...
1. शिवसेना के नाम-निशान पर सुप्रीम कोर्ट में सुनवाई:चुनाव आयोग के फैसले पर रोक नहीं
शिंदे गुट को शिवसेना का नाम और निशान सौंपे जाने के खिलाफ उद्धव की याचिका पर सुप्रीम कोर्ट में बुधवार को सुनवाई हुई। सुप्रीम कोर्ट ने चुनाव आयोग के फैसले पर रोक नहीं लगाई है। हालांकि उद्धव गुट और शिंदे खेमे को नोटिस जारी कर 2 हफ्ते में जवाब मांगा है। पूरी खबर पढ़ें...
2. शिंदे गुट का शिवसेना के असैंबली ऑफिस पर दावा; उद्धव बोले- सिंबल छीना लेकिन ठाकरे नाम कोई नहीं छीन सकता
शिवसेना नाम और तीर-कमान सिंबल मिलने के बाद अब शिंदे गुट ने महाराष्ट्र असैंबली में बने शिवसेना के ऑफिस पर दावा ठोका है। शिंदे गुट के विधायकों ने ऑफिस को अपने अधिकार में ले लिया। इस पर उद्धव ठाकरे ने कहा- हमारी पार्टी का नाम और चुनाव चिन्ह छिन गया है, लेकिन ठाकरे नाम कोई नहीं छीन सकता। उद्धव ने कहा- चुनाव आयोग के फैसले के खिलाफ हमने सुप्रीम कोर्ट का रुख किया है। पूरी खबर यहां पढ़ें...
3. अमित शाह बोले- EC ने दूध का दूध, पानी का पानी किया
EC के फैसले का स्वागत करते हुए केंद्रीय गृहमंत्री अमित शाह ने कहा था कि दूध का दूध और पानी का पानी हो गया। सत्यमेव जयते का सूत्र चरितार्थ हुआ है। जब कभी भी 2014 से 2022 के कालखंड का भारत की चुनी हुई सरकारों का इतिहास लिखा जाएगा तो स्वर्णिम अक्षरों से लिखा जाएगा। पूरी खबर यहां पढ़िए..
4. उद्धव का शाह पर तंज- मोगैंबो खुश हुआ, कहा-वो लोगों को लड़ाकर राज करना चाहते हैं
शिवसेना नाम और तीर-कमान चिन्ह को लेकर चुनाव आयोग के फैसले पर नाराजगी जताते हुए उद्धव ठाकरे ने अमित शाह पर तंज किया था। उद्धव ने शाह का नाम लिए बिना कहा था कि मोगैंबो खुश हुआ। उन्होंने कहा था कि आपको मिस्टर इंडिया फिल्म याद है, मोगैंबो यही तो चाहता था। वो देश के लोगों को आपस में लड़ाकर राज करना चाहते हैं। यही आज के मोगैंबोस हैं। ​​​​​​पूरी खबर यहां पढ़ें...
5. पार्टी और निशान छिनने पर उद्धव बोले- अब जंग शुरू
उद्धव ठाकरे ने शनिवार को अपने समर्थकों से कहा था कि गली-गली में जाकर लोगों को बताइए कि पार्टी का चुनाव चिह्न ‘तीर-कमान’ चोरी हो गया है। CM एकनाथ शिंदे पर निशाना साधते हुए उन्होंने कहा था कि चोर को सबक सिखाने की जरूरत है। वह पकड़ा गया है। मैं चोर को तीर-कमान लेकर मैदान में आने की चुनौती देता हूं और हम एक जलती हुई मशाल से उसका मुकाबला करेंगे। पूरी खबर यहां पढ़ें...
6. शिंदे की हुई शिवसेना, तीर-कमान निशान भी मिला:चुनाव आयोग बोला- उद्धव गुट ने चुनाव बगैर लोगों को नियुक्त किया
चुनाव आयोग ने एकनाथ शिंदे गुट को असली शिवसेना मान लिया है। आयोग ने पिछले शुक्रवार को शिंदे गुट को शिवसेना का नाम और तीर-कमान का निशान इस्तेमाल करने की इजाजत दे दी। आयोग ने पाया कि शिवसेना का मौजूदा संविधान अलोकतांत्रिक है। उद्धव गुट ने बिना चुनाव कराए अपनी मंडली के लोगों को अलोकतांत्रिक रूप से पदाधिकारी नियुक्त करने के लिए इसे बिगाड़ा। पूरी खबर यहां पढ़ें...